分类：教育/科学
问题：八月秋高风怒号,卷我屋上三重茅这首诗的全文是怎样诗词 
回答：茅屋为秋风所破歌 
杜甫 

八月秋高风怒号，卷我屋上三重茅。 
茅飞渡江洒江郊，高者挂罥长林梢，下者飘转沉塘坳。 
南村群童欺我老无力，忍能对面为盗贼。 
公然抱茅入竹去，唇焦口燥呼不得，归来倚杖自叹息。 
俄顷风定云墨色，秋天漠漠向昏黑。 
布衾多年冷似铁，骄儿恶卧踏里裂。 
床头屋漏无干处，雨脚如麻未断绝。 
自经丧乱少睡眠，长夜沾湿何由彻！ 
安得广厦千万间，大庇天下寒士俱欢颜，风雨不动安如山！ 
呜呼！何时眼前突兀见此屋，吾庐独破受冻死亦足！